CELEX: 
Language: el
Date: 2017-09-29 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) αριθ. 2016/1011 του Ευρωπαϊκού Κοινοβουλίου και του Συμβουλίου σε σχέση με τη διευκρίνιση του τρόπου με τον οποίον πρέπει να εφαρμόζονται τα κριτήρια που αναφέρονται στο άρθρο 20 παράγραφος 1 στοιχείο γ) σημείο iii) του κανονισμού για την αξιολόγηση του κατά πόσον ορισμένα γεγονότα δύνανται να οδηγήσουν σε σημαντικό και αρνητικό αντίκτυπο στην ακεραιότητα των αγορών, στη χρηματοπιστωτική σταθερότητα, στους καταναλωτές, στην πραγματική οικονομία ή στη χρηματοδότηση των νοικοκυριών και των επιχειρήσεων σε ένα ή περισσότερα κράτη μέλη.

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο κανονισμός (ΕΕ) 2016/1011 του Ευρωπαϊκού Κοινοβουλίου και του Συμβουλίου σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων (κανονισμός δεικτών αναφοράς), θεσπίζει κοινό πλαίσιο για την εξασφάλιση της ακρίβειας και ακεραιότητας των δεικτών αναφοράς των χρηματοπιστωτικών μέσων, των χρηματοπιστωτικών συμβάσεων ή των επενδυτικών κεφαλαίων στην Ευρωπαϊκή Ένωση. Κατ’ αυτόν τον τρόπο επιδιώκει να συμβάλει στην ομαλή λειτουργία της εσωτερικής αγοράς, επιτυγχάνοντας παράλληλα υψηλό επίπεδο προστασίας των καταναλωτών και των επενδυτών.
            
            
               Ο παρών κατ’ εξουσιοδότηση κανονισμός βασίζεται σε μια προαιρετική εξουσιοδότηση στον κανονισμό περί των δεικτών αναφοράς. Το ζήτημα της επικουρικότητας καλύφθηκε στην εκτίμηση επιπτώσεων για τον κανονισμό περί των δεικτών αναφοράς.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Η Επιτροπή ανέθεσε στην Ευρωπαϊκή Αρχή Κινητών Αξιών και Αγορών (ΕΑΚΑΑ) να παράσχει τεχνικές συμβουλές για πιθανές κατ’ εξουσιοδότηση πράξεις τον κανονισμό αναφοράς. Η ΕΑΚΑΑ υπέβαλε την εν λόγω γνώμη στην Επιτροπή στις 10 Νοεμβρίου 2016. Κατά την εκπόνηση των τεχνικών συμβουλών, η ΕΑΚΑΑ διοργάνωσε δύο δημόσιες διαβουλεύσεις: τη μία τον Φεβρουάριο - Μάρτιο 2016 (δημοσιεύθηκαν 51 απαντήσεις
                  1
               ) και την άλλη κατά τον Ιούνιο 2016 (δημοσιεύθηκαν 33 απαντήσεις
                  2
               ). Επίσης, διοργάνωσε δημόσια ακρόαση στις 29 Φεβρουαρίου 2016. Η Επιτροπή παρακολούθησε τις συνεδριάσεις της ειδικής ομάδας εργασίας (task force) της ΕΑΚΑΑ για την εκπόνηση των συμβουλών και τη δημόσια ακρόαση και έλαβε υπόψη της τις απαντήσεις που δόθηκαν στο πλαίσιο της διαβούλευσης για την κατάρτιση του κατ’ εξουσιοδότηση κανονισμού. 
            
            
               Γενικά, οι απαντήσαντες στη διαβούλευση της ΕΑΚΑΑ σχετικά με το σχέδιο τεχνικών συμβουλών υποστήριξαν την προσέγγιση της ΕΑΚΑΑ. Η προσέγγιση αυτή καθιερώνει έναν μη εξαντλητικό κατάλογο κριτηρίων που θα πρέπει να λαμβάνουν από κοινού υπόψη οι αρμόδιες αρχές κατά περίπτωση. Οι απαντήσαντες δεν θεώρησαν αναγκαία την προσθήκη περαιτέρω κριτηρίων σε εκείνα που απαριθμούνται στον παρόντα κατ’ εξουσιοδότηση κανονισμό. Ορισμένες από τις λεπτομερέστερες υποδείξεις τους λήφθηκαν υπόψη στις τελικές τεχνικές συμβουλές· άλλα σχόλια δεν αναφέρονταν στις λεπτομέρειες της συμβουλής αλλά σε συναφή θέματα. 
            
            
               Ένας από τους απαντήσαντες επεσήμανε ότι η αξία των χρηματοπιστωτικών μέσων, ων χρηματοπιστωτικών συμβάσεων και των επενδυτικών κεφαλαίων που παραπέμπουν σε δείκτη αναφοράς σε κράτος μέλος θα μπορούσε να αυξηθεί με την παρουσία σημαντικών θεματοφυλάκων. Αυτό διευκρινίστηκε σε αιτιολογική σκέψη του παρόντος κατ’ εξουσιοδότηση κανονισμού. Ένα άλλο σχόλιο που λήφθηκε υπόψη στον κατ’ εξουσιοδότηση κανονισμό είναι το ζήτημα της δυνατότητας υποκατάστασης ενός δείκτη αναφοράς κατά τη λήψη απόφασης σχετικά με κατά πόσον ενδέχεται να είναι κρίσιμης σημασίας ή όχι. Ωστόσο, η απουσία υποκατάστατων αποτελεί ήδη ένα από τα υποχρεωτικά κριτήρια που θεσπίζονται στο άρθρο 20 παράγραφος 1 στοιχείο γ) σημείο ii) του κανονισμού περί των δεικτών αναφοράς. 
            
            
               Η ΕΑΚΑΑ έθεσε συγκεκριμένα το ερώτημα αν η έννοια του «σημαντικού μεριδίου», όπως χρησιμοποιείται σε αρκετά από τα προτεινόμενα κριτήριά της, θα έπρεπε να αποσαφηνιστεί περαιτέρω σε όρους ποσοστών ή φάσματος τιμών. Οι απόψεις μεταξύ εκείνων που απάντησαν στο εν λόγω ερώτημα διέφεραν. Μολονότι ορισμένοι θα προτιμούσαν να αναπτύξει η ΕΑΚΑΑ περαιτέρω την έννοια, άλλοι συμφώνησαν με την ΕΑΚΑΑ ότι αυτό θα ήταν πολύ δύσκολο και παρατήρησαν ότι τέτοια ποσοτικά κατώτατα όρια ενδέχεται να απαιτούσαν συχνές προσαρμογές λόγω αγοραίων και οικονομικών εξελίξεων στα κράτη μέλη. Σταθμίζοντας τα υπέρ και τα κατά των ποσοτικών κατωτάτων ορίων, φαίνεται σκόπιμο να μην οριστούν αυτά στον κατ’ εξουσιοδότηση κανονισμό, δεδομένου ότι η νομοθεσία δεν θα ήταν επαρκώς ελαστική προκειμένου να διασφαλίσει την προσαρμογή τους λόγω αγοραίων και οικονομικών εξελίξεων ή άλλων συναφών παραγόντων. Αυτό συνάδει με τον κανονισμό περί των δεικτών αναφοράς, ο οποίος αναφέρει τη χρήση συνδυασμού ποσοτικών και ποιοτικών κριτηρίων για να δώσει στις αρμόδιες αρχές επαρκή ευελιξία να χαρακτηρίζουν ως κρίσιμους δείκτες αναφοράς ακόμα και αν δεν υπερβαίνουν τα ποσοτικά κατώτατα όρια.
            
            
               Από την πλευρά της, η Επιτροπή πραγματοποίησε διμερείς συναντήσεις με διάφορους ενδιαφερόμενους φορείς το 2016 και το πρώτο τρίμηνο του 2017 για να συζητήσουν το περιεχόμενο του παρόντος κατ’ εξουσιοδότηση κανονισμού. Επίσης, πραγματοποίησε δύο συναντήσεις της σχετικής ομάδας εμπειρογνωμόνων, κατά τις οποίες συζητήθηκαν τα κατ’ εξουσιοδότηση μέτρα μεταξύ εμπειρογνωμόνων των υπουργείων οικονομικών και των εποπτικών αρχών των κρατών μελών και παρατηρητών από το Ευρωπαϊκό Κοινοβούλιο και την ΕΑΚΑΑ. 
            
            
               Το κοινό κλήθηκε να υποβάλει παρατηρήσεις σχετικά με το σχέδιο του κατ’ εξουσιοδότηση κανονισμού της Επιτροπής μετά την εσωτερική διυπηρεσιακή διαβούλευση της Επιτροπής, από τις 22 Ιουνίου 2017 έως τις 20 Ιουλίου 2017. Δεν υπήρξαν ειδικές παρατηρήσεις σχετικά με την παρούσα κατ’ εξουσιοδότηση πράξη.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο παρών κατ’ εξουσιοδότηση κανονισμός προσδιορίζει πώς πρέπει να εφαρμόζονται τα κριτήρια που αναφέρονται στο άρθρο 20 παράγραφος 1 στοιχείο γ) σημείο iii) του κανονισμού περί των δεικτών αναφοράς για την αξιολόγηση του δυνητικού αντίκτυπου της παύσης παροχής ή της αναξιοπιστίας του δείκτη αναφοράς στην ακεραιότητα των αγορών, στη χρηματοπιστωτική σταθερότητα, στους καταναλωτές, στην πραγματική οικονομία ή στη χρηματοδότηση των νοικοκυριών και των επιχειρήσεων σε ένα ή περισσότερα κράτη μέλη.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 29.9.2017
            
            
               για τη συμπλήρωση του κανονισμού (ΕΕ) αριθ. 2016/1011 του Ευρωπαϊκού Κοινοβουλίου και του Συμβουλίου σε σχέση με τη διευκρίνιση του τρόπου με τον οποίον πρέπει να εφαρμόζονται τα κριτήρια που αναφέρονται στο άρθρο 20 παράγραφος 1 στοιχείο γ) σημείο iii) του κανονισμού για την αξιολόγηση του κατά πόσον ορισμένα γεγονότα δύνανται να οδηγήσουν σε σημαντικό και αρνητικό αντίκτυπο στην ακεραιότητα των αγορών, στη χρηματοπιστωτική σταθερότητα, στους καταναλωτές, στην πραγματική οικονομία ή στη χρηματοδότηση των νοικοκυριών και των επιχειρήσεων σε ένα ή περισσότερα κράτη μέλη.
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
         
         
            
               Έχοντας υπόψη τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων και για την τροποποίηση των οδηγιών 2008/48/ΕΚ και 2014/17/ΕΕ και του κανονισμού (ΕΕ) αριθ. 596/2014
                  3
               , και ιδίως το άρθρο 20 παράγραφος 6 στοιχείο γ),
            
            
               Εκτιμώντας τα ακόλουθα:
            
            
               (1)Λόγω της γενικής φύσεως της ποιοτικής προϋπόθεσης του άρθρου 20 παράγραφος 1 στοιχείο γ) σημείο iii) του κανονισμού (ΕΕ) 2016/1011 και της ανάγκης να διασφαλιστεί από τις αρμόδιες αρχές συνεπής εφαρμογή της εν λόγω προϋπόθεσης, είναι σκόπιμο να καθοριστεί με ποιόν τρόπο, στο πλαίσιο των κρίσιμων δεικτών αναφοράς, i) η παύση της παροχής ενός δείκτη αναφοράς, ή ii) η παροχή δείκτη αναφοράς στη βάση δεδομένων εισόδου οποία δεν είναι πλέον αντιπροσωπευτικά της υποκείμενης αγοράς ή της οικονομικής πραγματικότητας, ή iii) η παροχή δείκτη αναφοράς στη βάση δεδομένων εισόδου που δεν είναι αξιόπιστα, θα μπορούσε να έχει σημαντικό και αρνητικό αντίκτυπο στην ακεραιότητα των αγορών, στη χρηματοπιστωτική σταθερότητα, στους καταναλωτές, στην πραγματική οικονομία ή στη χρηματοδότηση των νοικοκυριών και των επιχειρήσεων σε ένα ή περισσότερα κράτη μέλη.
            
            
               (2)Δείκτες αναφοράς κρίσιμης σημασίας χρησιμοποιούνται συχνά σε κράτη μέλη εκτός του κράτους μέλους στο οποίο παρέχονται και χρησιμοποιούνται με διαφορετικούς τρόπους, ανάλογα με το κράτος μέλος στο οποίο χρησιμοποιούνται. Ως εκ τούτου, υπάρχει περιθώριο για σημαντικό αντίκτυπο είτε σε ένα είτε σε περισσότερα κράτη μέλη, ή σε Ενωσιακό επίπεδο. Ομοίως, υπάρχει περιθώριο για σημαντικό αντίκτυπο σε σχέση με ένα μόνο ή περισσότερα από τα κριτήρια που αναφέρονται στο άρθρο 20 παράγραφος 1 στοιχείο γ) σημείο iii). Είναι συνεπώς σημαντικό να διεξαχθεί η αξιολόγηση τόσο σε εθνικό επίπεδο ή σε επίπεδο αγοράς όσο και σε Ενωσιακό επίπεδο.
            
            
               (3)Ο κανονισμός (ΕΕ) 2016/1011 παραθέτει πέντε πεδία στα οποία μπορεί να προκύψει σημαντικός αντίκτυπος. Ενώ η ακεραιότητα των αγορών επικεντρώνεται στην αγορά για ένα συγκεκριμένο χρηματοπιστωτικό προϊόν, η χρηματοπιστωτική σταθερότητα αναφέρεται στη χρηματοπιστωτικό σύστημα ενός κράτους μέλους ή στην Ένωση συνολικά. Οι καταναλωτές επηρεάζονται πρωτίστως μέσω των χρηματοπιστωτικών μέσων και των επενδυτικών κεφαλαίων, συμπεριλαμβανομένων των συνταξιοδοτικών ταμείων, στα οποία έχουν επενδύσει και των χρηματοπιστωτικών συμβάσεων τις οποίες έχουν υπογράψει με αναφορά στους εν λόγω κρίσιμους δείκτες. Ο δυνητικός αντίκτυπος στην πραγματική οικονομία συνδέεται άμεσα με την αξία των χρηματοπιστωτικών μέσων, των χρηματοπιστωτικών συμβάσεων και των επενδυτικών κεφαλαίων που συνδέονται με τον εν λόγω δείκτη αναφοράς. Ο δυνητικός αντίκτυπος στη χρηματοδότηση των νοικοκυριών είναι πιθανόν να αυξηθεί με την αξία των εκκρεμών δανείων σε σχέση με το μέγεθος της οικονομίας. Οι καταναλωτές και η χρηματοδότηση των νοικοκυριών και των επιχειρήσεων είναι περισσότερο ευάλωτοι στον δυσμενή αντίκτυπο όταν το συνολικό επίπεδο δανεισμού των νοικοκυριών και των επιχειρήσεων είναι υψηλό,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
                  Αξιολόγηση από αρμόδιες αρχές
            
            
               1.Οι αρμόδιες αρχές αξιολογούν αν υπάρχει σημαντικός και αρνητικός αντίκτυπος στην ακεραιότητα των αγορών, στη χρηματοπιστωτική σταθερότητα, στους καταναλωτές, στην πραγματική οικονομία ή στη χρηματοδότηση των νοικοκυριών και των επιχειρήσεων σε ένα ή περισσότερα κράτη μέλη, όπως αναφέρεται στο άρθρο 20 παράγραφος 1 στοιχείο γ) σημείο iii) του κανονισμού (ΕΕ) 2016/1011, σύμφωνα με τα κριτήρια που αναφέρονται στα άρθρα 2, 3, 4, 5 και 6.
            
            
               2.Όταν οι αρμόδιες αρχές αναμένουν τέτοιου είδους σημαντικό και αρνητικό αντίκτυπο σε ένα ή περισσότερα κράτη μέλη προβαίνουν σε χωριστή αξιολόγηση για κάθε σχετικό κράτος μέλος, καθώς και σε γενική αξιολόγηση για όλα τα κράτη μέλη. 
            
            
               Άρθρο 2
                  Σημαντικός και αρνητικός αντίκτυπος στην ακεραιότητα της αγοράς 
            
            
               Οι αρμόδιες αρχές αξιολογούν αν υπάρχει σημαντικός και αρνητικός αντίκτυπος στην ακεραιότητα των αγορών σύμφωνα με τα ακόλουθα κριτήρια:
            
            
               (a)την αξία των χρηματοπιστωτικών μέσων που αναφέρονται στον δείκτη αναφοράς, είτε άμεσα είτε έμμεσα εντός συνδυασμού δεικτών αναφοράς, και τα οποία αποτελούν αντικείμενο διαπραγμάτευσης σε τόπους διαπραγμάτευσης στα υπό εξέταση κράτη μέλη, τόσο σε απόλυτους όρους όσο και σε σχέση με τη συνολική αξία των χρηματοπιστωτικών μέσων τα οποία αποτελούν αντικείμενο διαπραγμάτευσης σε τόπους διαπραγμάτευσης στα εν λόγω κράτη μέλη·
            
            
               (b)the value of financial contracts that reference the benchmark, either directly or indirectly within a combination of benchmarks, in the Member States in question, both in absolute terms and relative to the total value of financial contracts outstanding in the Member States considered;
            
            
               (c)την αξία των επενδυτικών κεφαλαίων αναφέρονται στον δείκτη αναφοράς για τη μέτρηση των επιδόσεών τους, είτε άμεσα είτε έμμεσα εντός συνδυασμού δεικτών αναφοράς, στα υπό εξέταση κράτη μέλη, τόσο σε απόλυτους όρους όσο και σε σχέση με τη συνολική αξία των εγκεκριμένων ή κοινοποιημένων για επενδυτικούς σκοπούς επενδυτικών κεφαλαίων στα εν λόγω κράτη μέλη·
            
            
               (d)κατά πόσον ο δείκτης αναφοράς έχει προσδιοριστεί, σύμφωνα με το άρθρο 28 παράγραφος 2 του κανονισμού 2016/1011, ως δυνητικό υποκατάστατο, ή έχει ήδη χρησιμοποιηθεί για τη διαδοχή, άλλων δεικτών αναφοράς που περιλαμβάνονται στον κατάλογο δεικτών αναφοράς κρίσιμης σημασίας που αναφέρονται στο άρθρο 20 παράγραφος 1 του κανονισμού (ΕΕ) 2016/1011·
            
            
               (e)σε σχέση με πρότυπα για λογιστικούς σκοπούς ή άλλους ρυθμιστικούς σκοπούς:
            
            
               i)κατά πόσον ο δείκτης αναφοράς χρησιμοποιείται ως αναφορά για ρύθμιση προληπτικής εποπτείας όπως ως κεφαλαιακές απαιτήσεις, απαιτήσεις ρευστότητας ή μόχλευσης·
            
            
               ii)κατά πόσον ο δείκτης αναφοράς χρησιμοποιείται σε διεθνή λογιστικά πρότυπα.
            
            
               Άρθρο 3
                  Σημαντικός και αρνητικός αντίκτυπος στην χρηματοπιστωτική σταθερότητα
            
            
               Οι αρμόδιες αρχές αξιολογούν αν υπάρχει σημαντικός και αρνητικός αντίκτυπος στην χρηματοπιστωτική σταθερότητα σύμφωνα με τα ακόλουθα κριτήρια:
            
         
         
            
               (a)την αξία των χρηματοπιστωτικών μέσων, χρηματοπιστωτικών συμβάσεων και επενδυτικών κεφαλαίων που αναφέρονται στον δείκτη αναφοράς, είτε άμεσα είτε έμμεσα εντός συνδυασμού δεικτών αναφοράς, στα υπό εξέταση κράτη μέλη, τόσο σε απόλυτους όρους όσο και σε σχέση με:
            
            
               i)τα συνολικά περιουσιακά στοιχεία του χρηματοπιστωτικού τομέα στα εν λόγω κράτη μέλη·
            
            
               ii)τα συνολικά περιουσιακά στοιχεία του τραπεζικού τομέα στα εν λόγω κράτη μέλη·
            
            
               (b)την ευαισθησία των χρηματοπιστωτικών ιδρυμάτων που έχουν υπογράψει ή επενδύσει σε χρηματοπιστωτικά μέσα, χρηματοπιστωτικές συμβάσεις και επενδυτικά κεφάλαια που αναφέρονται στον δείκτη αναφοράς.
            
            
               Άρθρο 4
                  Σημαντικός και αρνητικός αντίκτυπος στους καταναλωτές
            
            
               Οι αρμόδιες αρχές αξιολογούν αν υπάρχει σημαντικός και αρνητικός αντίκτυπος στους καταναλωτές σύμφωνα με τα ακόλουθα κριτήρια:
            
            
               (a)σε σχέση με χρηματοπιστωτικά μέσα και επενδυτικά κεφάλαια που προσφέρονται στους καταναλωτές:
            
            
               i)την αξία των χρηματοπιστωτικών μέσων και επενδυτικών κεφαλαίων που αναφέρονται στον δείκτη αναφοράς, είτε άμεσα είτε έμμεσα εντός συνδυασμού δεικτών αναφοράς, τα οποία πωλούνται σε ιδιώτες καταναλωτές στα υπό εξέταση κράτη μέλη, τόσο σε απόλυτους όρους όσο και σε σχέση με τη συνολική αξία των χρηματοπιστωτικών μέσων και επενδυτικών κεφαλαίων τα οποία οποία πωλούνται σε ιδιώτες επενδυτές στα εν λόγω κράτη μέλη·
            
            
               ii)εκτίμηση του αριθμού των καταναλωτών οι οποίοι έχουν αγοράσει χρηματοπιστωτικά μέσα και επενδυτικά κεφάλαια την αξία των χρηματοπιστωτικών μέσων, που αναφέρονται στον δείκτη αναφοράς, είτε άμεσα είτε έμμεσα εντός συνδυασμού δεικτών αναφοράς, στα υπό εξέταση κράτη μέλη, τόσο σε απόλυτους όρους όσο και σε σχέση με τον συνολικό πληθυσμό στα εν λόγω κράτη μέλη·
            
            
               (b)σε σχέση με ιδρύματα επαγγελματικών συνταξιοδοτικών παροχών:
            
            
               i)την αξία των συνταξιοδοτικών προγραμμάτων που αναφέρονται στο δείκτη αναφοράς, τα οποία λειτουργούν από ιδρύματα επαγγελματικών συνταξιοδοτικών παροχών στα υπό εξέταση κράτη μέλη, τόσο σε απόλυτους όρους όσο και σε σχέση με τη συνολική αξία των συνταξιοδοτικών προγραμμάτων στα εν λόγω κράτη μέλη·
            
            
               ii)εκτίμηση του αριθμού των καταναλωτών που συμμετέχουν σε ιδρύματα επαγγελματικών συνταξιοδοτικών παροχών τα οποία προσφέρουν συνταξιοδοτικά προγράμματα στο υπό εξέταση κράτος μέλος, τόσο σε απόλυτους όρους όσο και σε σχέση με τον συνολικό πληθυσμό στα εν λόγω κράτη μέλη·
            
            
               iii)εκτίμηση της σημασίας των ιδρυμάτων επαγγελματικών συνταξιοδοτικών παροχών τα οποία προσφέρουν συνταξιοδοτικά προγράμματα αναφερόμενα στον δείκτη αναφοράς για το συνταξιοδοτικό εισόδημα πολιτών των κρατών μελών·
            
            
               (c)σε σχέση με συμβάσεις καταναλωτικής πίστης:
            
            
               i)την αξία των συμβάσεων καταναλωτικής πίστης που αναφέρονται στον δείκτη αναφοράς στα υπό εξέταση κράτη μέλη, τόσο σε απόλυτους όρους όσο και σε σχέση με τη συνολική αξία των συμβάσεων καταναλωτικής πίστης στα εν λόγω κράτη μέλη·
            
            
               ii)εκτίμηση του αριθμού των καταναλωτών που έχουν συνάψει συμβάσεις καταναλωτικής πίστης που αναφέρονται στον δείκτη αναφοράς στα υπό εξέταση κράτη μέλη, τόσο σε απόλυτους όρους όσο και σε σχέση με τον συνολικό πληθυσμό στα εν λόγω κράτη μέλη·
            
            
               iii)τον βαθμό δανειακής επιβάρυνσης των καταναλωτών στα υπό εξέταση κράτη μέλη.
            
            
               Άρθρο 5
                  Σημαντικός και αρνητικός αντίκτυπος στην πραγματική οικονομία
            
            
               Οι αρμόδιες αρχές αξιολογούν αν υπάρχει σημαντικός και αρνητικός αντίκτυπος στην πραγματική οικονομία λαμβάνοντας υπόψη την αξία των χρηματοπιστωτικών μέσων, των χρηματοπιστωτικών συμβάσεων και των επενδυτικών κεφαλαίων που αναφέρονται στον δείκτη αναφοράς, είτε έμμεσα εντός συνδυασμού δεικτών αναφοράς, στα υπό εξέταση κράτη μέλη, τόσο σε απόλυτους όρους όσο και σε σχέση με το ακαθάριστο εθνικό προϊόν των εν λόγω κρατών μελών.
            
            
               Άρθρο 6
                  Σημαντικός και αρνητικός αντίκτυπος στη χρηματοδότηση των νοικοκυριών και των επιχειρήσεων
            
         
         
            
               Οι αρμόδιες αρχές αξιολογούν αν υπάρχει σημαντικός και αρνητικός αντίκτυπος στη χρηματοδότηση των νοικοκυριών και των επιχειρήσεων σε ένα ή περισσότερα κράτη μέλη σύμφωνα με τα ακόλουθα κριτήρια:
            
            
               (a)την αξία των δανείων σε νοικοκυριά και μη χρηματοοικονομικές εταιρείες που αναφέρονται στον δείκτη αναφοράς στα υπό εξέταση κράτη μέλη, τόσο σε απόλυτους όρους όσο και σε σχέση με τη συνολική αξία των δανείων σε νοικοκυριά και μη χρηματοοικονομικές εταιρείες στα εν λόγω κράτη μέλη·
            
            
               (b)εκτίμηση του αριθμού των νοικοκυριών που έχουν συνάψει δανειακές συμβάσεις που αναφέρονται στον δείκτη αναφοράς στα υπό εξέταση κράτη μέλη, τόσο σε απόλυτους όρους όσο και σε σχέση με τον συνολικό αριθμό νοικοκυριών στα εν λόγω κράτη μέλη·
            
            
               (c)εκτίμηση του αριθμού των μη χρηματοοικονομικών εταιρειών που έχουν συνάψει δανειακές συμβάσεις που αναφέρονται στον δείκτη αναφοράς στα υπό εξέταση κράτη μέλη, τόσο σε απόλυτους όρους όσο και σε σχέση με τον συνολικό αριθμό νοικοκυριών στα εν λόγω κράτη μέλη·
            
            
               (d)τον βαθμό δανειακής επιβάρυνσης των νοικοκυριών και των επιχειρήσεων στα υπό εξέταση κράτη μέλη.
            
            
               Άρθρο 7
                  Έναρξη ισχύος
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 29.9.2017
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                  https://www.esma.europa.eu/press-news/consultations/discussion-paper-benchmarks-regulation#TODO
                   
               
               
                  
                     (2)
                  
                  https://www.esma.europa.eu/press-news/consultations/consultation-paper-esma-technical-advice-benchmarks-regulation#TODO
                   
               
               
                  
                     (3)
                  ΕΕ L 171 της 29.6.2016, σ. 1.